pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ ชื่นชมการจัดแข่งขันวิ่งเทรลระดับโลก ดันปีหน้าจัดเส้นทางข้ามประเทศ ย้ำรัฐบาลพร้อมสนับสนุนการท่องเที่ยวเชิงกีฬา เพื่อขับเคลื่อนเศรษฐกิจในชุมชน สร้างรายได้ให้ประชาชนในพื้นที่
วันศุกร์ที่ 10 มิถุนายน 2565
นายกฯ ชื่นชมการจัดแข่งขันวิ่งเทรลระดับโลก ดันปีหน้าจัดเส้นทางข้ามประเทศ ย้ํารัฐบาลพร้อมสนับสนุนการท่องเที่ยวเชิงกีฬา เพื่อขับเคลื่อนเศรษฐกิจในชุมชน สร้างรายได้ให้ประชาชนในพื้นที่
นายกรัฐมนตรีชื่นชมการจัดแข่งขันวิ่งเทรลระดับโลก ดันปีหน้าจัดเส้นทางข้ามประเทศ ย้ํารัฐบาลพร้อมสนับสนุนการท่องเที่ยวเชิงกีฬา เพื่อขับเคลื่อนเศรษฐกิจในชุมชน สร้างรายได้ให้ ประชาชนในพื้นที่ และสร้างมูลค่าทางเศรษฐกิจให้กับประเทศโดยรวม
วันนี้ (10 มิถุนายน 2565) เวลา 09.30 น. ณ ห้องสีม่วง ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีรับฟังรายงานเกี่ยวกับการยกระดับการแข่งขันวิ่งเทรล รายการดอยอินทนนท์ ไทยแลนด์ บาย ยูทีเอ็มบี (Doi Inthanon Thailand by UTMB) และประโยชน์ที่ประเทศไทยจะได้รับ ซึ่งเป็นไปตามนโยบายนายกรัฐมนตรีในการส่งเสริมการกีฬา การท่องเที่ยว และเศรษฐกิจในพื้นที่ผ่านกิจกรรมการวิ่งแบบผจญภัยในพื้นที่ธรรมชาติ (Trail Running) ในภูมิภาคต่าง ๆ ของประเทศไทย โดยมีนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา นายก้องศักด ยอดมณี ผู้ว่าการการกีฬาแห่งประเทศไทย และคณะผู้บริหารบริษัท UTMB Asia Limited เข้ารายงาน
ภายหลังรับฟังรายงานฯ นางสาวรัชดา ธนาดิเรก รองโฆษกประจําสํานักนายกรัฐมนตรีเปิดเผยว่า นายกรัฐมนตรี ได้มีการหารือกับรัฐมนตรีว่าการกระทรวงการท่องเที่ยวและกีฬา และคณะผู้บริหารบริษัท UTMB Asia Limited ถึงการส่งเสริมเศรษฐกิจและการท่องเที่ยวของประเทศไทยให้เป็นที่รู้จักมากยิ่งขึ้น พร้อมขอบคุณผู้บริหารบริษัท UTMB Asia Limited และผู้ที่เกี่ยวข้องทุกภาคส่วน ที่ช่วยกันขับเคลื่อนให้การจัดกิจกรรมนี้สําเร็จและสร้างชื่อเสียงในแก่ประเทศในระดับนานาชาติ สามารถสร้างมูลค่าทางเศรษฐกิจได้กว่า 1,500 ล้านบาทต่อปี รวมถึงช่วยส่งเสริมการท่องเที่ยวไทยให้เป็นที่รู้จักมากยิ่งขึ้น นายกรัฐมนตรีย้ํา รัฐบาลพร้อมสนับสนุนการท่องเที่ยวเชิงกีฬาเพื่อขับเคลื่อนเศรษฐกิจการท่องเที่ยวเชิงกีฬา (Sports Tourism) ให้ชุมชนและประชาชนในพื้นที่จะได้รับประโยชน์สูงสุด สร้างมูลค่าทางเศรษฐกิจให้กับประเทศโดยรวม และในระยะต่อไปอยากให้มีการจัดเส้นทางข้ามประเทศ เช่น ไทย-มาเลเซีย หรือไทยกับประเทศเพื่อนบ้านอื่น ๆ ให้เป็นการเชื่อมโยงอาเซียน เชื่อมคน เชื่อมกิจกรรม
นายกรัฐมนตรีชื่นชมการจัดการแข่งขันวิ่งเทรลรายการดอยอินทนนท์ ไทยแลนด์ บาย ยูทีเอ็มบี ในปี 2564 ที่ผ่านมา สามารถสร้างมูลค่าทางเศรษฐกิจทั้งทางตรงและทางอ้อม ก่อให้เกิดกระแสเงินหมุนเวียนในอุตสาหกรรมการท่องเที่ยว โดยเฉพาะอุตสาหกรรมการบริการ การเดินทาง โรงแรม ร้านอาหาร และสถานที่ท่องเที่ยวต่าง ๆ รวมถึงด้านสุขภาพ สําหรับการจัดการแข่งขันวิ่งเทรลในครั้งต่อไป ประเทศไทยจะทําให้ดีที่สุดให้สมกับที่ได้รับความไว้วางใจ ขอให้ทุกคนไทยทุกคนร่วมเป็นเจ้าภาพที่ดีให้การต้อนรับนักกีฬาจากทั่วโลกและสร้างความสุขในการท่องเที่ยวไทย ขอให้สานต่อโครงการออกไปให้เป็นที่รู้จักมากยิ่งขึ้น นําประสบการณ์ปัญหาที่ผ่านมาแก้ไขปรับปรุงให้การจัดการแข่งขันฯ ดียิ่งขึ้นต่อไป
รัฐบาลไทย-ข่าวทำเนียบรัฐบาล-ออมสินคว้ารางวัล AREA 2022 “Social Empowerment” โครงการลดดอกเบี้ยจำนำทะเบียนรถมอเตอร์ไซค์
วันศุกร์ที่ 22 กรกฎาคม 2565
ออมสินคว้ารางวัล AREA 2022 “Social Empowerment” โครงการลดดอกเบี้ยจํานําทะเบียนรถมอเตอร์ไซค์
ธนาคารออมสิน รับรางวัลชนะเลิศ Asia Responsible Enterprise Awards 2022 หรือ AREA 2022 ในสาขา Social Empowerment จาก Enterprise Asia ในฐานะองค์กรภูมิภาคเอเชียที่สนับสนุนการเสริมสร้างพลังทางสังคม จากการดําเนินโครงการลดดอกเบี้ยจํานําทะเบียนรถมอเตอร์ไซค์
นายวิทัย รัตนากร ผู้อํานวยการธนาคารออมสิน รับรางวัลชนะเลิศ Asia Responsible Enterprise Awards 2022 หรือ AREA 2022 ในสาขา Social Empowerment จาก Enterprise Asia ในฐานะองค์กรภูมิภาคเอเชียที่สนับสนุนการเสริมสร้างพลังทางสังคม จากการดําเนินโครงการลดดอกเบี้ยจํานําทะเบียนรถมอเตอร์ไซค์ ซึ่งเป็นโครงการที่สร้างการเปลี่ยนแปลงโครงสร้างอัตราดอกเบี้ยในตลาดที่สูงถึง 28% ลดเหลือ 16 - 18% ทําให้เกิดการแข่งขันที่เป็นธรรม ถือเป็นกลไกสําคัญที่นําไปสู่การลดความเหลื่อมล้ําทางการเงิน และช่วยลดปัญหาหนี้นอกระบบได้อย่างเป็นรูปธรรมชัดเจนให้กับประเทศ โดยตั้งแต่เริ่มโครงการกว่า 1 ปี ได้อนุมัติสินเชื่อให้ประชาชนรายย่อยมากกว่า 1 ล้านราย ทั้งนี้ยังเป็นการตอกย้ําความสําเร็จในการมุ่งมั่นส่งเสริมการพัฒนาชุมชนและสังคมมาอย่างต่อเนื่อง พร้อมสนับสนุนเป้าหมายการพัฒนาที่ยั่งยืน (Sustainable Development Goals – SDGs) ขององค์การสหประชาชาติ 2 เป้าหมาย คือ เป้าหมายที่ 1 ขจัดความยากจน (No Poverty) และเป้าหมายที่ 10 ลดความเหลื่อมล้ํา (Reduced Inequality)
สําหรับงาน AREA 2022 เป็นงานประกวดรางวัลระดับภูมิภาคเอเชีย ซึ่งในปีนี้จัดขึ้นเป็นปีที่ 12 ผ่านระบบออนไลน์ จัดขึ้นเมื่อวันที่ 21 กรกฎาคม 2565 โดย Enterprise Asia องค์กรพัฒนาเอกชนชั้นนําที่ส่งเสริมศักยภาพผู้ประกอบการที่มีความรับผิดชอบในเอเชีย มีวัตถุประสงค์เพื่อเชิดชูและให้เกียรติธุรกิจและผู้นําในเอเชียที่มีความโดดเด่นในด้านความรับผิดชอบต่อสังคม สิ่งแวดล้อม และการพัฒนาองค์กรอย่างยั่งยืน
รัฐบาลไทย-ข่าวทำเนียบรัฐบาล-ก.เกษตรต่อยอดนโยบายนายกฯ ส่งเสริมบทบาทสตรี ดันแผนขับเคลื่อนกลุ่มแม่บ้านเกษตรกร สร้าง Smart group มีรายได้มั่นคง
วันพุธที่ 17 สิงหาคม 2565
ก.เกษตรต่อยอดนโยบายนายกฯ ส่งเสริมบทบาทสตรี ดันแผนขับเคลื่อนกลุ่มแม่บ้านเกษตรกร สร้าง Smart group มีรายได้มั่นคง
ก.เกษตรต่อยอดนโยบายนายกฯ ส่งเสริมบทบาทสตรี ดันแผนขับเคลื่อนกลุ่มแม่บ้านเกษตรกร สร้าง Smart group มีรายได้มั่นคง
วันนี้ (17 สิงหาคม 2565) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามนโยบายนายกรัฐมนตรี พลเอก ประยุทธ์ จันทร์โอชา ที่ต้องการส่งเสริมบทบาทสตรีให้เป็นกําลังหลักในการพัฒนาประเทศทั้งด้านเศรษฐกิจและสังคม ซึ่งนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้ต่อยอดนโยบายดังกล่าว ผ่านแผนขับเคลื่อนกลุ่มแม่บ้านเกษตรกร นําร่องปี 2566 จํานวน 308 กลุ่ม สมาชิกกลุ่ม 6,160 ราย จากที่มีจดทะเบียนตั้งแต่ปี 2513 รวม 10,959 กลุ่ม มีเป้าหมายเพื่อสร้างความเข้มแข็งให้กลุ่มแม่บ้านฯ ให้มีอาชีพ มีรายได้ที่มั่นคง มีคุณภาพชีวิตที่ดีขึ้น และยกระดับเศรษฐกิจฐานราก โดยมีแผนการขับเคลื่อนฯ ดังนี้
1)การพัฒนาศักยภาพกลุ่มแม่บ้านเกษตรกรสู่การเป็นผู้ประกอบการด้านการเกษตรที่ทันสมัย สามารถรวมกลุ่มเป็น Smart group มีความรู้พื้นฐานในการวิเคราะห์และวางแผน
2)การส่งเสริมด้านการตลาดทั้งออนไลน์และออฟไลน์ รวมถึงจัดกิจกรรมส่งเสริมการขายการจัดแสดงนิทรรศการผลงานเด่นกลุ่มแม่บ้านเกษตรกร ประจําปี 2566
3)การส่งเสริมและพัฒนาการกระบวนการผลิตและการแปรรูปผลิตภัณฑ์ทางการเกษตรเพื่อเพิ่มมูลค่าให้ตรงกับความต้องการของตลาดและแก้ไขปัญหาราคาสินค้าเกษตรตกต่ําในช่วงฤดูกาล
4)การส่งเสริมความมั่นคงด้านอาหารในครัวเรือนและชุมชน จะเป็นการพัฒนาความรู้เรื่องการวางแผนการสร้างแหล่งอาหารในพื้นที่เพื่อการบริโภคในครัวเรือนและชุมชน รวมถึงการสร้างรายได้
5)การสร้างภาวะผู้นําในกลุ่มแม่บ้าน สามารถเชื่อมโยงทฤษฎีและประยุกต์ใช้เทคโนโลยีต่างๆได้อย่างเหมาะสม มีความสอดคล้องกับพื้นที่และสินค้า ตลอดจนการเชื่อมโยงเครือข่ายภาคการเกษตรระดับประเทศ เพื่อเป็นผู้นําการพัฒนาสู่ชุมชนอย่างแท้จริง
“นายกรัฐมนตรีชื่นชมความริเริ่มของกระทรวงเกษตรฯ ที่ให้ความสําคัญและส่งเสริมบทบาทของสตรีในภาคเกษตรให้เป็นกลไกหลักในการขับเคลื่อนเศรษฐกิจฐานรากและการพัฒนาพื้นที่อย่างยั่งยืน นายกฯเน้นย้ําเสมอว่าผู้หญิงไทยมีศักยภาพอย่างมาก หน้าที่ของภาครัฐคือ เพิ่มศักยภาพและส่งเสริมโอกาส เพื่อให้ผู้หญิงได้มีบทบาทตามที่ตนเองถนัดอย่างเต็มที่ และฝากให้กําลังใจทุกภาคส่วนในการดําเนินการตามแผนนี้ และสามารถขยายผลสร้างกลุ่มผู้ประกอบการเกษตรสตรีทันสมัยทั่วทุกพื้นที่ในอีกไม่นานนี้” นางสาวรัชดา กล่าว
.........................
รัฐบาลไทย-ข่าวทำเนียบรัฐบาล-โฆษกรัฐบาลอัดคนตัดคำพูด “นายก” ไปโจมตี จ้องดิสเครดิต เมินเรื่องดีที่ทำ ชี้สวนทางกับคนพื้นที่เอ่ยปากชื่นชม ช่วยแก้ปัญหาแล้งซ้ำซากขาดคนเหลียวแล
วันพฤหัสบดีที่ 4 สิงหาคม 2565
โฆษกรัฐบาลอัดคนตัดคําพูด “นายก” ไปโจมตี จ้องดิสเครดิต เมินเรื่องดีที่ทํา ชี้สวนทางกับคนพื้นที่เอ่ยปากชื่นชม ช่วยแก้ปัญหาแล้งซ้ําซากขาดคนเหลียวแล
โฆษกรัฐบาลอัดคนตัดคําพูด “นายก” ไปโจมตี จ้องดิสเครดิต เมินเรื่องดีที่ทํา ชี้สวนทางกับคนพื้นที่เอ่ยปากชื่นชม ช่วยแก้ปัญหาแล้งซ้ําซากขาดคนเหลียวแล พร้อมสร้างแลนด์มาร์กใหม่ฟื้นฟูการท่องเที่ยวเมืองกาญจน์
วันนี้ (4 สิงหาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงกรณีที่โลกโซเชียลนําคํากล่าวบางช่วงบางตอนของพลเอก ประยุทธ์ จันทร์โอชา นายกรัฐมนตรี และ รมว.กลาโหม ในการพบปะประชาชนที่ จ.กาญจนบุรี ไปโจมตี ว่า คนที่วิพากษ์วิจารณ์แบบเสียหายล้วนไม่ได้อยู่ในพื้นที่จริงเลย แต่กลับหยิบเอาคําพูดของนายกรัฐมนตรีเพียงบางช่วงที่ถูกนําเสนอโดยผู้ไม่หวังดีไปขยายผลต่อ โดยไม่ได้พิจารณาถึงบริบทของการพูดทั้งหมดและบรรยากาศในขณะนั้น หากฟังตลอดจะทราบว่านายกรัฐมนตรีกล่าวย้ําถึงสิ่งที่รัฐบาลทําให้กับพี่น้องประชาชนชาวกาญจนบุรีโดยเฉพาะการแก้ไขปัญหาน้ําแล้งและอีกหลายเรื่องเพื่อช่วยเหลือภาคการเกษตรและประชาชนทุกคน ขณะเดียวกันได้แสดงความห่วงใยเรื่องปัญหาราคาสินค้าแพงที่รัฐบาลกําลังแก้ไขอยู่ จึงขอให้อดทน เช่นเดียวกับนายกรัฐมนตรีที่อดทนทุ่มเทแก้ปัญหา เป็นการพูดแบบตรงไปตรงมาด้วยความจริงใจ
“สังเกตได้ว่าการลงพื้นที่ทุกครั้งจะมีคนคอยจับผิดและตัดคําพูดบางประโยคของนายกรัฐมนตรีไปโจมตีอยู่เสมอเพื่อหวังจะดิสเครดิตกัน แต่ไม่เคยสนใจเลยว่านายกรัฐมนตรีไปทําอะไร เกิดประโยชน์อย่างไร สวนทางกับพี่น้องประชาชนในพื้นที่ที่สะท้อนว่าได้รับประโยชน์จากโครงการของรัฐบาลเป็นอย่างมาก เช่นกรณีการจัดหาแหล่งน้ําบาดาลขนาดใหญ่ที่ช่วยแก้ปัญหาน้ําแล้งซ้ําซาก ขาดคนเหลียวแล เพราะสภาพภูมิประเทศเป็นที่ราบเชิงเขาและอยู่ในเขตเงาฝน ไม่มีแม่น้ําไหลผ่าน ไม่มีระบบชลประทาน หรือแม้แต่การก่อสร้างจุดชมวิว Sky Walk ริมแม่น้ําแควใหญ่ให้เป็นแลนด์มาร์กแห่งใหม่ของ จ. กาญจนบุรี การจัดระเบียบปรับปรุงภูมิทัศน์สร้าง Walking Street เพื่อดึงดูดนักท่องเที่ยว ก็ได้รับคําชื่นชมจากประชาชนในพื้นที่อย่างมากมาย ขณะเดียวกันเด็กนักเรียนที่มาร่วมงานได้เข้าสวมกอดและร่ําไห้เพราะซาบซึ้งและดีใจที่ได้พบนายกรัฐมนตรี เรื่องเหล่านี้ต่างหากที่เป็นข้อเท็จจริงจากพื้นที่ แต่กลับมีขบวนการเบี่ยงเบนประเด็นไปโจมตี เสียดสี กระแนะกระแหน เพื่อด้อยค่านายกรัฐมนตรีและรัฐบาลโดยปราศจากการให้ข้อมูลที่เป็นกลาง จึงขอให้ประชาชนใช้วิจารณญาณในการเสพข่าวด้วย” นายธนกร กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผยนายกรัฐมนตรีเน้นชี้แจงในสภาด้วยข้อเท็จจริง ไทยใช้นโยบายการคลังในการแก้ไขปัญหาโควิด-19 สูงเป็นอันดับ 2 ของโลก ขณะที่คนไทย 42.3 ล้านคนได้ประโยชน์จากมาตรการของรัฐ
วันพฤหัสบดีที่ 2 กันยายน 2564
โฆษกรัฐบาลเผยนายกรัฐมนตรีเน้นชี้แจงในสภาด้วยข้อเท็จจริง  ไทยใช้นโยบายการคลังในการแก้ไขปัญหาโควิด-19 สูงเป็นอันดับ 2 ของโลก ขณะที่คนไทย 42.3 ล้านคนได้ประโยชน์จากมาตรการของรัฐ
โฆษกรัฐบาลเผยนายกรัฐมนตรีเน้นชี้แจงในสภาด้วยข้อเท็จจริง  ไทยใช้นโยบายการคลังในการแก้ไขปัญหาโควิด-19 สูงเป็นอันดับ 2 ของโลก ขณะที่คนไทย 42.3 ล้านคนได้ประโยชน์จากมาตรการของรัฐ
วันที่ 2 ก.ย.64 นายธนกร วังบุญคงชนะ โฆษกประจําสํานักนายกรัฐมนตรี เปิดเผยภาพรวมการอภิปรายไม่ไว้วางใจในสภา 2 วันที่ผ่านมา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เน้นชี้แจงการบริหารจัดการโควิด-19 ซึ่งเป็นวิกฤตระดับโลก ยืนยันว่าระบบสาธารณสุขไทยไม่ล้มเหลว รัฐบาลและ ศบค. วางมาตรการโควิด-19 สอดคล้องกับสถานการณ์และตามขั้นตอน สําหรับการจัดหาวัคซีนนั้น รัฐบาลได้มีการเตรียมการตั้งแต่ต้นปี 2563 สําหรับการฟื้นฟูเศรษฐกิจนั้น รัฐบาลใช้นโยบายการเงินการคลังขนาดใหญ่ เพื่อเยียวยาและรักษาเสถียรภาพทางเศรษฐกิจ ธนาคารโลก (World bank) รายงานเทียบกับประเทศอื่น ไทยมีการขยายมาตรการให้ความช่วยเหลือทางสังคมแบบก้าวกระโดด จาก 0.8% ของ GDP ในปี 2562 เป็น 3.2% ของ GDP ในปี 2563 กองทุนการเงินระหว่างประเทศ (IMF) รายงานเทียบกับกลุ่มประเทศเศรษฐกิจเกิดใหม่ (Emerging Economy) ไทยใช้นโยบายการคลังเพื่อแก้ไขปัญหาโควิด-19 ประมาณ 11.4% ของ GDP สูงเป็นอันดับ 2 รองจากชิลี ซึ่งมีการประเมินว่า จะมีเม็ดเงินเพิ่มเข้ามา 8.5 แสนล้านบาทโดยประมาณหรือกว่า 1 ใน 4 ของงบรายจ่ายประจําปี หรือร้อยละ 5 ของ GDP สู่มือประชาชนกว่า 42.3 ล้านคนโดยตรง ถือเป็นนายกรัฐมนตรีที่ช่วยคนไทยมากที่สุดรวมทั้งยังประกาศอย่างชัดเจนว่า ไม่ยอมให้มีการทุจริตคอรัปชันในรัฐบาลชุดนี้ด้วย
โฆษกประจําสํานักนายกรัฐมนตรียังได้ชี้แจงว่า นายกรัฐมนตรีในฐานะประธาน ก.ต.ร. อาศัยอํานาจบริหารขับเคลื่อนการปฏิรูปตํารวจมาโดยตลอดทั้งจัดสรรอัตรากําลัง งบประมาณ วัสดุอุปกรณ์ ซึ่งผลการปฏิบัติตํารวจที่ดําเนินการสําเร็จแล้ว เช่น ปฏิรูปการบริการประชาชน ด้วยการนําระบบเทคโนโลยีมาเพิ่มประสิทธิภาพการคุ้มครองชีวิตและทรัพย์สินประชาชน การป้องกันปราบปราม สืบสวนสอบสวนคดีที่เกิดขึ้น ส่งเสริมการมีส่วนร่วมของประชาชน ปฏิรูปการบริหารองค์กรตํารวจ จัดเส้นทางการเจริญเติบโตและสร้างความชํานาญงานในสถานีตํารวจ เพิ่มพนักงานสอบสวน จํานวน 1,300 นาย และผู้ช่วยพนักงานสอบสวน 3,500 นาย เพื่อให้มีเจ้าหน้าที่ตํารวจให้บริการประชาชนอย่างมีเพียงพอ รวมทั้งสวัสดิการตํารวจ สําหรับการปฏิรูปโดยแก้ไขกฎหมาย อยู่ระหว่างกระบวนการในรัฐสภา ต้องใช้เวลาเป็นไปตามขั้นตอนกฎหมาย และการดําเนินการต่อไปคือ การจัดทําปรับปรุงระเบียบข้อบังคับตามร่าง พ.ร.บ. ตํารวจแห่งชาติ รวมทั้งพัฒนาบุคลากร สร้างความเข้มแข็งระบบคุณธรรม จริยธรรม ยืนยันที่ผ่านมา รัฐบาลไม่ละเลยในการแก้ไขปัญหาและการปฏิรูปตํารวจ นายกรัฐมนตรียังประกาศอย่างชัดเจนว่า ไม่ยอมให้มีการทุจริตคอรัปชันในรัฐบาลชุดนี้ รวมทั้งจะไม่ยอมให้เจ้าหน้าที่ที่ประพฤติชั่วได้เติบโตในระบบราชการด้วย
“ตลอด 2 วันของการอภิปรายที่ผ่านมา นายกรัฐมนตรีเข้าใจและให้เกียรติการทําหน้าที่ของ ส.ส. ในการตรวจสอบการทํางานของรัฐบาล โดยเข้าร่วมรับฟังและยืนขึ้นเพื่อชี้แจงข้อเท็จจริงเป็นระยะ และมั่นใจว่า สามารถตอบคําถามได้ทุกเรื่องเพราะถึงขณะนี้ฝ่ายค้านยังไม่มีข้อมูลอะไรใหม่” นายธนกร ฯ กล่าว
รัฐบาลไทย-ข่าวทำเนียบรัฐบาล-นายกฯ ตรวจเยี่ยมสถาบันการแพทย์จักรีนฤบดินทร์ เดินหน้าสาธารณสุขเพื่อผู้สูงอายุ ชูไทยศูนย์สุขภาพ “Healthcare” ดูแลผู้สูงอายุทั่วโลกในไทย
วันอาทิตย์ที่ 12 กันยายน 2564
นายกฯ ตรวจเยี่ยมสถาบันการแพทย์จักรีนฤบดินทร์  เดินหน้าสาธารณสุขเพื่อผู้สูงอายุ ชูไทยศูนย์สุขภาพ “Healthcare” ดูแลผู้สูงอายุทั่วโลกในไทย
นายกฯ ตรวจเยี่ยมสถาบันการแพทย์จักรีนฤบดินทร์  เดินหน้าสาธารณสุขเพื่อผู้สูงอายุ ชูไทยศูนย์สุขภาพ “Healthcare” ดูแลผู้สูงอายุทั่วโลกในไทย
วันนี้ (12 กันยายน 2564) เวลา 13.00 น. ณ อาคารโรงพยาบาลรามาธิบดีจักรีนฤบดินทร์ อําเภอบางพลี จังหวัดสมุทรปราการ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหมเดินทางถึงสถาบันการแพทย์จักรีนฤบดินทร์ คณะแพทยศาสตร์โรงพยาบาลรามาธิบดี ตรวจเยี่ยมการปฏิบัติงานของเจ้าหน้าที่พร้อมทักทายประชาชนบริเวณจุดฉีดวัคซีนโควิด- 19 ซึ่งมีประชาชนและเจ้าหน้าที่กล่าวให้กําลังใจโดยบอกให้นายกรัฐมนตรี “สู้ ๆ” นายกรัฐมนตรีกล่าวขอบคุณ พร้อมตอบกลับไปว่า วันนี้ อารมณ์ดีมากที่ได้มาพบปะกับประชาชนขอให้สู้ปัญหาไปพร้อมกัน สู้เพื่อทุกคน และเพื่อประเทศชาติ เชื่อว่าพลังความร่วมมือของทุกคนจะทําให้ประเทศพัฒนาไปในทางที่ดีขึ้น พร้อมฝากให้ สส. และข้าราชการ อบจ. ทํางานใกล้ชิดกับประชาชนมากขึ้น อย่าทิ้งประชาชนให้แก้ไขปัญหากันเอง ตนเองไม่สามารถทําให้ทุกคนพอใจ แต่ยืนยันจะทําให้ดีที่สุดเพื่อทุกคนและเพื่อประเทศชาติ
จากนั้น นายกรัฐมนตรีเข้ารับฟังการรายงานความก้าวหน้าการดําเนินงานของสถาบันการแพทย์จักรีนฤบดินทร์ ศูนย์การเรียนรู้เฉลิมพระเกียรติสมเด็จพระนางเจ้าสิริกิติ์พระบรมราชินีนาถ การดําเนินงานโครงการผู้สูงอายุรามาธนารักษ์ และโครงการที่พักอาศัยของผู้สูงอายุ นายกรัฐมนตรีชื่นชมแนวคิด และวิสัยทัศน์ โดยเฉพาะนโยบายด้านสาธารณสุขดูแลผู้สูงอายุ ซึ่งตรงกับนโยบายของรัฐบาลที่ต้องการชูประเทศไทยให้เป็นศูนย์ Healthcare ของผู้สูงอายุในวัยเกษียณจากประเทศต่าง ๆ ให้มาอาศัยอยู่ในประเทศไทย ไทยเตรียมความพร้อมรองรับกลุ่มคนดังกล่าวแบบครบวงจร ถ้าทําได้จะช่วยเพิ่มขีดความสามารถ สร้างรายได้ให้กับประเทศมากขึ้น
------------------------
รัฐบาลไทย-ข่าวทำเนียบรัฐบาล-เฮ! สธ. ลงนามซื้อ “ไฟเซอร์” เพิ่ม 10 ล้านโดส คาดจัดส่งไตรมาส 4 ปีนี้
วันเสาร์ที่ 21 สิงหาคม 2564
เฮ! สธ. ลงนามซื้อ “ไฟเซอร์” เพิ่ม 10 ล้านโดส คาดจัดส่งไตรมาส 4 ปีนี้
....
วานนี้ (20 ส.ค. 64) กระทรวงสาธารณสุขได้ลงนามในสัญญาการจัดซื้อวัคซีนโควิด-19 ชนิด mRNA กับ บริษัทไฟเซอร์ ประเทศไทยและอินโดไชนา เพิ่มเติมอีก 10 ล้านโดสเป็นที่เรียบร้อยแล้ว
.
โดยก่อนหน้านี้ ได้จัดซื้อไปแล้ว 20 ล้านโดส เมื่อวันที่ 20 ก.ค. 64 รวมเป็น 30 ล้านโดส ซึ่งคาดว่าจะทยอยจัดส่งได้ช่วงไตรมาสที่ 4 ปีนี้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-จุรินทร์นั่งปธ.บอร์ดสับปะรดแห่งชาติ ไฟเขียวแผนปฏิบัติการดันส่งออก สร้างมูลค่าเพิ่ม เตรียมพร้อมรับมือฤดูสับปะรด
วันพฤหัสบดีที่ 1 กรกฎาคม 2564
จุรินทร์นั่งปธ.บอร์ดสับปะรดแห่งชาติ ไฟเขียวแผนปฏิบัติการดันส่งออก สร้างมูลค่าเพิ่ม เตรียมพร้อมรับมือฤดูสับปะรด
จุรินทร์นั่งปธ.บอร์ดสับปะรดแห่งชาติ ไฟเขียวแผนปฏิบัติการดันส่งออก สร้างมูลค่าเพิ่ม เตรียมพร้อมรับมือฤดูสับปะรด
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า เมื่อวานนี้ (30 มิ.ย.) ที่ประชุมคณะกรรมการนโยบายและพัฒนาสับปะรดแห่งชาติ ซึ่งมีนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์เป็นประธาน ได้มีการพิจารณาในสามเรื่องหลักด้วยกัน คือ
1. แก้ไขปัญหาขาดแคลนแรงงานต่างด้าวในอุตสาหกรรมสับปะรด โดยให้กรมการจัดหางาน กระทรวงแรงงาน เร่งรัดการปรับปรุงบันทึกข้อตกลงด้านการจ้างงานแรงงานระยะสั้นในภาคการเกษตรกับประเทศ ลาว กัมพูชา เมียนมา และเวียดนาม และนํากลับมารายงานให้ที่ประชุมทราบในโอกาสแรก
2. เห็นชอบแผนปฏิบัติการด้านสับปะรด พ.ศ. 2563-2565 ซึ่งมีเป้าหมายเพิ่มประสิทธิภาพและบริหารจัดการผลิต เพิ่มศักยภาพอุตสาหกรรมแปรรูป เพิ่มศักยภาพการส่งออก โดยที่ประชุมเน้นย้ําถึงการใช้นโยบายเศรษฐกิจ BCG (เศรษฐกิจชีวภาพ/Bio เศรษฐกิจหมุนเวียน/Circular และเศรษฐกิจสีเขียว/Green) ของรัฐบาลเป็นแนวทางการดําเนินการของทุกภาคส่วน ส่งเสริมการนํานวัตกรรมมาใช้ในการสร้างมูลค่าเพิ่มให้กับสับปะรด เพื่อเกิดเป็นมูลค่าทางเศรษฐกิจอย่างเป็นรูปธรรม
3. เตรียมพร้อมการบริหารจัดการผลผลิตสับปะรดช่วงครึ่งปีหลัง ซึ่งคาดว่าจะมีผลผลิตออกมามากในช่วง ต.ค. - ธ.ค. ทั้งนี้ 10 จังหวัดที่เป็นแหล่งผลิตสับปะรดของประเทศ ได้มีความพร้อมในเรื่องนี้อยู่แล้ว เป็นการดําเนินการของคณะกรรมการเพื่อแก้ไขปัญหาเกษตรกรอันเนื่องมาจากผลผลิตการเกษตรระดับจังหวัด (คพจ.) ร่วมกับหลายกระทรวง อาทิ กระทรวงพาณิชย์ กระทรวงเกษตรและสหกรณ์ กระทรวงอุตสาหกรรม กระทรวงมหาดไทย โดยเฉพาะกระทรวงพาณิชย์ได้จัดคณะทํางานด้านการตลาดระดับจังหวัด ที่จะมาเป็นหลักในการกระจายผลผลิต การเพิ่มช่องทางการขายonline และ offline การส่งเสริมการบริโภค การเชื่อมโยงตลาดล่วงหน้า การทําสัญญาข้อตกลงกับโรงงานแปรรูป การส่งเสริมการแปรรูป เป็นต้น
นางสาวรัชดา กล่าวเพิ่มว่า การส่งออกสับปะรดรวมทุกผลิตภัณฑ์ ตัวเลขช่วง ม.ค.- เม.ย. 64 มีมูลค่า 6.64 พันล้านบาท เพิ่มขึ้นจากในช่วงเดียวกันของปี 63 ที่มีมูลค่า 5.83 พันล้านบาท หรือเพิ่มขึ้น 14.14 % อย่างไรก็ตาม แม้แนวโน้มการส่งออกจะดีขึ้น แต่หากเทียบกับช่วงก่อนปี 2562 พบว่ามีมูลค่าลดลง ซึ่งเรื่องนี้ รองนายกฯจุรินทร์ ได้เร่งเข้าแก้ไข โดยได้มีการปรับปรุงแผนปฏิบัติการด้านสับปะรด ใช้โมเดล “เกษตรผลิต พาณิชย์ตลาด” เข้าดูแลอุตสาหกรรมสับปะรดตั้งแต่ต้นน้ํา กลางน้ํา และปลายน้ํา ให้ความสําคัญในการนําเทคโนโลยีมาใช้เพื่อเพิ่มประสิทธิภาพการผลิต เพิ่มมูลค่าสินค้า ส่งเสริมการรับรองมาตรฐาน GAP และที่สําคัญคือการทําการตลาดเชิงรุกในตลาดต่างประเทศ เชื่อมั่นว่าภายใต้แนวทางและแผนปฏิบัติการฯนี้ จะสามารถเพิ่มศักยภาพทางการแข่งขันของเกษตรกรผู้ปลูกสับปะรดและผู้ประกอบการได้อย่างแน่นอน
รัฐบาลไทย-ข่าวทำเนียบรัฐบาล-ไฟเขียว! เพิ่มสภาพคล่องกองทุนแก้หนี้ครู
วันอังคารที่ 15 มิถุนายน 2564
ไฟเขียว! เพิ่มสภาพคล่องกองทุนแก้หนี้ครู
....
ตามปกติของ กองทุนหมุนเวียนต่างๆ จะต้องส่งกําไรส่วนเกินในแต่ละปีบัญชี กลับเข้าคลังเพื่อเป็นรายได้แผ่นดิน แต่สําหรับปีนี้ รัฐบาลมีนโยบายเร่งช่วยเหลือและแก้ไขปัญหาหนี้สินของข้าราชการครูและบุคลากรทางการศึกษา ที่ประชุม ครม. จึงมีมติเห็นชอบให้
.
กองทุนหมุนเวียนเพื่อแก้ไขหนี้สินข้าราชการครู ส่งกําไรของปีบัญชี 2562 กลับเข้าคลังแค่ 350 ล้านบาท จากจํานวนเต็ม 590.67 ล้านบาท เพื่อให้กองทุนมีเงินใช้หมุนเวียน 240.67 ล้านบาท จะได้ช่วยเหลือครูและบุคลากรทางการศึกษาได้เพิ่มขึ้น
.
สําหรับ ข้าราชการครูและบุคลากรทางการศึกษาที่ต้องการยืมเงินจากกองทุน ไปปลดหนี้ สามารถกู้ยืมได้คนละไม่เกิน 500,000 บาท อัตราดอกเบี้ยร้อยละ 4 ต่อปี ผ่อนชําระคืนภายใน 12 ปี (144 งวด) โดยยื่นคําขอกู้ได้ที่หน่วยงานต้นสังกัดของตนเอง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“รมว.เอนก” ตรวจเยี่ยมสถาบันการจัดการปัญญาภิวัฒน์ ชี้การเรียนการสอนในรูปแบบ work base education
วันอังคารที่ 2 สิงหาคม 2565
“รมว.เอนก” ตรวจเยี่ยมสถาบันการจัดการปัญญาภิวัฒน์ ชี้การเรียนการสอนในรูปแบบ work base education
“รมว.เอนก” ตรวจเยี่ยมสถาบันการจัดการปัญญาภิวัฒน์ ชี้การเรียนการสอนในรูปแบบ work base education
เมื่อวันที่ 7 กรกฎาคม 2565 ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) พร้อมด้วย ดร.พัชรินรุจา จันทโรนานนท์ ที่ปรึกษารัฐมนตรีว่าการกระทรวง อว., ศ.ดร.ศุภชัย ปทุมนากุล รองปลัดกระทรวง อว. และคณะ เข้าตรวจเยี่ยมการจัดการเรียนการสอนในรูปแบบ work based education การเรียนรู้ควบคู่ไปกับการปฏิบัติงานจริง และเยี่ยมชมห้องปฏิบัติการทางด้านวิชาเฉพาะต่างๆ ของสถาบันการจัดการปัญญาภิวัฒน์ โดยมี นายก่อศักดิ์ ไชยรัศมีศักดิ์ ประธานกรรมการบริหาร บริษัท ซีพี ออลล์ จํากัด (มหาชน), รศ.ดร.สมภพ มานะรังสรรค์ อธิการบดีสถาบันการจัดการปัญญาภิวัฒน์ และคณะผู้บริหารสถาบันฯ ร่วมให้การต้อนรับ ณ สถาบันการจัดการปัญญาภิวัฒน์
ศ.(พิเศษ) ดร.เอนก เผยว่า ยินดีเป็นอย่างยิ่งที่ได้มาตรวจเยี่ยมและให้กําลังใจสถาบันการจัดการปัญญาภิวัฒน์ ในยุคที่มาเป็นรัฐมนตรีว่าการกระทรวงการอุดมศึกษาฯ ได้ให้ความสําคัญกับมหาวิทยาลัยเอกชนมากขึ้น เพราะได้เห็นถึงการที่มหาวิทยาลัยเอกชนนั้น ให้การสนับการและช่วยเหลือทางภาครัฐ ทั้งการสร้างสถานที่ให้ผู้คนได้เรียน ฝึกอาชีพและปรับตัวเข้ากับโลกสมัยใหม่ เพราะนับวันความรู้ยิ่งเป็นสิ่งสําคัญที่ไม่ได้เป็นแค่ปัจจัยเสริมแต่เป็นปัจจัยหลัก ซึ่งในวันนี้ถือเป็นวันที่ดี เนื่องจากในช่วงเช้าทางกระทรวง อว. ได้มีการลงนามความร่วมมือกับเครือเจริญโภคภัณฑ์ ในงานวิจัยเชิงลึก 4 เรื่องสําคัญ คือ 1.เนื้อสัตว์ทางเลือก เพื่อตอบโจทย์การบริโภคเนื้อสัตว์ให้กับผู้บริโภคแห่งอนาคต 2.แบตเตอรี่ ชิป และยานยนต์ไฟฟ้า 3.อาหารเป็นยา หรือศาสตร์แห่งอายุวัฒนะ และ 4.การเกษตรแห่งอนาคต
สําหรับสถาบันแห่งนี้ไม่ได้โดดเด่นในเรื่องของการเรียนการสอนเพียงเท่านั้น แต่สิ่งสําคัญที่มากกว่า คือ คณาจารย์ทั้งหลายที่มีความทุ่มเทและให้ความสําคัญกับการเรียนการสอนเป็นหลัก นอกจากการสอนในห้องเรียนแล้วนั้น ยังต้องปรับตัวให้เท่าทันต่อการพัฒนาของนิสิต นักศึกษา ที่ได้รับประสบการณ์จากการฝึกปฏิบัติงานในด้านต่างๆ ที่เพิ่มมากขึ้นกลับมากอีกด้วย ต้องขอชื่นชมและขอบคุณทุกท่านที่ช่วยนําพาการศึกษาให้เติบโตอย่างรวดเร็ว ที่สําคัญในตอนนี้ระบบใหม่ของกระทรวง อว. สามารถนํารูปแบบการเรียนการสอนเช่นนี้ หรือทําวิจัย นวัตกรรมในการเรียนด้านๆ ไปทําการขอตําแหน่งทางวิชาการได้ โดยไม่จําเป็นต้องถอดเป็นตําราก็ได้
โดย นายก่อศักดิ์ กล่าวว่า สถาบันการจัดการปัญญาภิวัฒน์รู้สึกเป็นเกียรติอย่างยิ่งที่ได้ต้อนรับคณะผู้บริหารและคณะทํางานจากกระทรวง อว. ที่ได้มาตรวจเยี่ยมสถาบันฯ และให้คําแนะนําต่อการดําเนินงาน สําหรับการเรียนการสอนในรูปแบบของ work base education คิดว่าหลายๆ สถาบันควรนําไปปรับใช้ เนื่องจากการเรียนการสอนในภาคทฤษฎีเพียงอย่างเดียวอาจไม่สามารถตอบโจทย์ต่อการเปลี่ยนแปลงและวิวัฒนาการของสังคมได้ พร้อมทั้งยินดีให้สถาบันต่างๆ เข้ามาศึกษาดูงานกับสถาบันการจัดการปัญญาภิวัฒน์
ด้าน รศ.ดร.สมภพ กล่าวว่า สถาบันการจัดการปัญญาภิวัฒน์ ความได้เปรียบอย่างหนึ่ง คือ การใช้เครือข่ายในการสร้างความเชื่อมโยงแลกเปลี่ยนความรู้ทางด้านการเรียนการสอน เพราะนอกจากภาคทฤษฎียังต้องมีภาคปฏิบัติควบคู่กันไป ซึ่งเป็นไปในรูปแบบการพึ่งพาซึ่งกันและกัน ระหว่างโลกวิชาการกับโลกของการปฏิบัติงานจริง "การทํางานไม่ใช่เพื่อการเลี้ยงชีพ การทํางานคือความดีงามแห่งชีวิต" นี่คือสิ่งที่ทางสถาบันฯ พยายามบ่มเพาะขึ้นมา
รัฐบาลไทย-ข่าวทำเนียบรัฐบาล-โฆษกรัฐบาลเผยนายกรัฐมนตรีรับทราบตามที่กระทรวงสาธารณสุขปรับแจ้งเตือนภัยโควิดเป็นระดับ 2 ทั่วประเทศ
วันอาทิตย์ที่ 19 มิถุนายน 2565
โฆษกรัฐบาลเผยนายกรัฐมนตรีรับทราบตามที่กระทรวงสาธารณสุขปรับแจ้งเตือนภัยโควิดเป็นระดับ 2 ทั่วประเทศ
โฆษกรัฐบาลเผยนายกรัฐมนตรีรับทราบตามที่กระทรวงสาธารณสุขปรับแจ้งเตือนภัยโควิดเป็นระดับ 2 ทั่วประเทศ เพื่อให้สอดคล้องกับสถานการณ์โควิด 19 ที่มียอดผู้ป่วยลดลง วันนี้พบผู้ติดเชื้อ  1,892 ราย ราย และผู้เสียชีวิต 22 ราย
วันนี้ (19 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมรับทราบตามที่กระทรวงสาธารณสุขปรับแจ้งเตือนภัยโควิดเป็นระดับ 2 ทั่วประเทศ เพื่อให้สอดคล้องกับสถานการณ์โควิด 19 ที่มียอดผู้ป่วยลดลงอย่างต่อเนื่อง รวมทั้งผู้ป่วยรายใหม่ ผู้ป่วยอาการหนักและผู้เสียชีวิตในจังหวัดส่วนใหญ่ เข้าสู่ระยะขาลง แม้จะมีการผ่อนคลายมาตรการ ทั้งการเปิดสถานบันเทิง ผับบาร์ คาราโอเกะ แต่ยังไม่มีรายงานการระบาดกลุ่มคลัสเตอร์จากแหล่งสถานบันเทิงต่างๆ ซึ่งนายกรัฐมนตรีกําชับเจ้าหน้าที่ในแต่ละท้องที่ ลงพื้นที่ ตรวจสอบ กวดขันให้ผู้ประกอบการปฏิบัติตามมาตรการ COVID Free Setting อย่างเคร่งครัด พร้อมแนะนําประชาชนทั่วไปควรรักษาสุขอนามัย สวมหน้ากากอนามัย เว้นระยะห่างทางสังคม ล้างมือให้สะอาดและถูกวิธี และหลีกเลี่ยงการอยู่ในพื้นที่แออัด ซึ่งไม่เพียงช่วยป้องกันการรับเชื้อโควิด-19 ยังช่วยลดความเสี่ยงโรคระบบทางเดินหายใจอี่นๆ ด้วย
ทั้งนี้ กระทรวงสาธารณสุขได้ปรับคําแนะนําการเตือนภัยโควิดจากระดับ 3 เป็นระดับ 2 ทั่วประเทศ โดยมีคําแนะนําการปฏิบัติตัว อาทิ กลุ่มเสี่ยง 608 ได้แก่ ผู้สูงอายุ 60 ปีขึ้นไป ผู้ป่วยโรคเรื้อร้ง และหญิงตั้งครรภ์ รวมถึงผู้ที่ได้รับวัคซีนไม่ครบตามเกณฑ์งดเข้าสถานบันเทิง หรือสถานที่ระบบปิดหรือแออัด หลีกเลี่ยงการร่วมกิจกรรมที่มีคนรวมกลุ่มจํานวนมาก หลีกเลี่ยงโดยสารขนส่งสาธารณะทุกประเภท และเลี่ยงการเดินทางไปต่าง
ประเทศ ส่วนประชาชนทั่วไปสามารถปฏิบัติตัวใช้ชีวิตได้ตามปกติ
รายงานผู้ป่วยติดเชื้อโควิด-19 วันอาทิตย์ที่ 19 มิถุนายน 2565
ผู้ป่วยใหม่ จํานวน 1,892 ราย จําแนกเป็นผู้ป่วยในประเทศ 1,888 ราย
ผู้ป่วยมาจากต่างประเทศ 4 รายผู้ป่วยสะสม 2,275,609 ราย (ตั้งแต่ 1 มกราคม 2565) หายป่วยกลับบ้าน 1,874 ราย หายป่วยสะสม 2,278,772 ราย (ตั้งแต่ 1 มกราคม 2565) ผู้ป่วยกําลังรักษา 21,311 ราย
เสียชีวิต 22 ราย เสียชีวิตสะสม 8,769 ราย (ตั้งแต่ 1 มกราคม 2565)
จํานวนผู้ป่วยปอดอักเสบ รักษาตัวอยู่ในโรงพยาบาล 607 ราย//
รัฐบาลไทย-ข่าวทำเนียบรัฐบาล-รองปลัดภานุวัฒน์ฯ เป็นประธานเปิดการอบรมพัฒนาทักษะดิจิทัลของบุคลากรภาครัฐเพื่อการขับเคลื่อนรัฐบาลดิจิทัลหลักสูตร PDPA ระยะที่ 1 ประจำปีงบประมาณ 2565
วันพฤหัสบดีที่ 2 ธันวาคม 2564
รองปลัดภานุวัฒน์ฯ เป็นประธานเปิดการอบรมพัฒนาทักษะดิจิทัลของบุคลากรภาครัฐเพื่อการขับเคลื่อนรัฐบาลดิจิทัลหลักสูตร PDPA ระยะที่ 1 ประจําปีงบประมาณ 2565
นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานเปิดการอบรมพัฒนาทักษะดิจิทัลของบุคลากรภาครัฐเพื่อการขับเคลื่อนรัฐบาลดิจิทัลหลักสูตร PDPA ระยะที่ 1 ประจําปีงบประมาณ 2565
รองปลัดภานุวัฒน์ฯ เป็นประธานเปิดการอบรมพัฒนาทักษะดิจิทัลของบุคลากรภาครัฐเพื่อการขับเคลื่อนรัฐบาลดิจิทัลหลักสูตร PDPA ระยะที่ 1 ประจําปีงบประมาณ 2565
วันนี้ (2 ธันวาคม 2564) นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานเปิดการอบรมพัฒนาทักษะดิจิทัลของบุคลากรภาครัฐเพื่อการขับเคลื่อนรัฐบาลดิจิทัล ระยะที่ 1 หลักสูตร The Principle of PDPA for Government Executive สําหรับผู้บริหาร โดยมีวัตถุประสงค์เพื่อเผยแพร่ความรู้ความเข้าใจที่ถูกต้องเกี่ยวกับกฎหมายคุ้มครองข้อมูลส่วนบุคคล สําหรับเจ้าหน้าที่ภาครัฐ และเพื่อให้บุคลากรสามารถนําความรู้ที่ได้ไปประยุกต์ใช้ในเรื่องที่เกี่ยวกับการคุ้มครองข้อมูลส่วนบุคคลให้ผู้ประกอบการและประชาชนทั่วไปได้อย่างเหมาะสมและมีประสิทธิภาพ โดยมี นายเดชา จาตุธนานันท์ ผู้ตรวจราชการกระทรวงอุตสาหกรรม ผู้บริหารระดับสูง และอุตสาหกรรมจังหวัดหรือผู้แทน เข้าร่วมการอบรมด้วย ณ ห้อง Jubilee Ballroom ชั้น 11 โรงแรมเดอะเบอร์เคลีย์ ประตูน้ํา และผ่านระบบออนไลน์ ZOOM Webinar.
รัฐบาลไทย-ข่าวทำเนียบรัฐบาล-สธ. เพิ่มช่องทางรักษาโควิด ต่อยอด เจอ - แจก - จบ สู่ “สแกน (หรือโทร) - แจก - จบ” ดูแลผู้ป่วยตามข้อบ่งชี้ ช่วยเพิ่มการเข้าถึงยา
วันพฤหัสบดีที่ 21 กรกฎาคม 2565
สธ. เพิ่มช่องทางรักษาโควิด ต่อยอด เจอ - แจก - จบ สู่ “สแกน (หรือโทร) - แจก - จบ” ดูแลผู้ป่วยตามข้อบ่งชี้ ช่วยเพิ่มการเข้าถึงยา
.....
กรมการแพทย์ ปรับแนวทางต่อยอดระบบการดูแลรักษาโรคโควิด-19 จากเดิม เจอ - แจก - จบ สู่สแกน (หรือโทร) - แจก - จบ ซึ่งจัดทําเป็น QR code หรือโทรศัพท์ติดต่อสถานพยาบาลสังกัดกรมการแพทย์ สําหรับผู้ป่วยที่มีโทรศัพท์ เพื่อเพิ่มช่องทางให้ผู้ป่วยสามารถเข้าถึงการรักษาได้โดยไม่ต้องมาสถานพยาบาล ในกลุ่มที่ไม่มีอาการหรืออาการไม่รุนแรง
.
สําหรับแนวทางการรักษาผู้ป่วยโควิด จะใช้แนวทางเวชปฏิบัติ การวินิจฉัย ดูแลรักษา และป้องกันการติดเชื้อในโรงพยาบาลกรณีโรคโควิด-19 สําหรับแพทย์และบุคลากรสาธารณสุข ฉบับปรับปรุง ครั้งที่ 24 วันที่ 11 ก.ค. 65 โดยแบ่งเป็น 4 กลุ่ม
.
1. กลุ่มที่ไม่มีอาการหรือสบายดี ให้ดูแลรักษาตามอาการ ไม่ให้ยาต้านไวรัส รักษาแบบผู้ป่วยนอก โดยแยกกักตัวที่บ้าน เนื่องจากส่วนมากหายได้เอง แพทย์อาจให้ยาฟ้าทะลายโจรเพื่อบรรเทาอาการที่ไม่รุนแรงได้
2. ผู้ป่วยที่มีอาการไม่รุนแรง ไม่มีปอดอักเสบ ไม่มีปัจจัยเสี่ยงต่อการเป็นโรครุนแรง/โรคร่วมสําคัญ กลุ่มนี้ แพทย์อาจให้ favipiravir ในช่วง 4 วันแรก หลังมีอาการ หากผู้ป่วยมีอาการมาแล้วเกิน 5 วัน และผู้ป่วยไม่มีอาการ แพทย์อาจไม่ให้ยาต้านไวรัส เพราะผู้ป่วยจะหายได้เองโดยไม่มีภาวะแทรกซ้อน
3. ผู้ป่วยที่มีอาการไม่รุนแรง แต่มีปัจจัยเสี่ยงต่อการเป็นโรครุนแรงหรือมีโรคร่วมสําคัญ หรือผู้ป่วยที่ไม่มีปัจจัยเสี่ยงแต่มีปอดอักเสบเล็กน้อยถึงปานกลางยังไม่ต้องให้ออกซิเจน แพทย์อาจพิจารณาให้ยาต้านไวรัส 1 ชนิด ตั้งแต่เริ่มมีอาการ และพิจารณาจากหลายปัจจัยร่วมกัน ทั้งปัจจัยเสี่ยง ประวัติโรคประจําตัว ข้อห้ามการใช้ยา ปฏิกิริยาต่อกันของยาต้านไวรัสกับยาเดิมของผู้ป่วย
4. กลุ่มที่มีอาการปอดอักเสบต้องได้รับการรักษาด้วยออกซิเจน ผู้ป่วยจะเข้ารับการรักษาในโรงพยาบาลเพื่อติดตามอาการของผู้ป่วยอย่างใกล้ชิด
.
สอบถามรายละเอียดเพื่อติดต่อสถานพยาบาลสังกัดกรมการแพทย์ใกล้บ้านได้ที่ สายด่วนกรมการแพทย์ โทร. 1668
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองอธิบดีกรมเจ้าท่า ลงพื้นที่ควบคุมสถานการณ์ เหตุเพลิงไหม้เรือสมูธซี 2
วันพุธที่ 9 มีนาคม 2565
รองอธิบดีกรมเจ้าท่า ลงพื้นที่ควบคุมสถานการณ์ เหตุเพลิงไหม้เรือสมูธซี 2
ขณะนี้ควบคุมเพลิงได้แล้ว พร้อมสั่งการตรวจสอบสาเหตุโดยด่วน
วันนี้ เวลาประมาณ 09.00 น. กรมเจ้าท่า โดยสํานักงานเจ้าท่าสาขาสมุทรปราการได้รับแจ้งจาก บริษัท ไอ อาร์ พี ซี จํากัด ว่าเกิดเพลิงไหม้บนเรือบรรทุกน้ํามัน สมูธซี 2 บริเวณหน้าบริษัท ไอ อาร์ พี ซี จํากัด ถนนสุขสวัสดิ์ ตําบลบางครุ อําเภอพระประแดง จังหวัดสมุทรปราการ
นายสมพงษ์ จิรศิริเลิศ รองอธิบดีกรมเจ้าท่า ด้านปฏิบัติการ ได้สั่งการให้สํานักงานเจ้าท่าสาขาสมุทรปราการ นําเรือตรวจการณ์เจ้าท่า 222 ออกตรวจสอบความเสียหายที่เกิดขึ้น เบื้องต้นพบว่า เรือ สมูธซี 2 หมายเลขทะเบียนเรือ 460003012 ขนาด 1,989 ตันกรอส ประเภทบรรทุกน้ํามันที่มีจุดวาบไฟต่ํากว่า 60 องศาเซลเซียส สัญชาติไทย โดยมีนายปารเมศ ประเสริฐวงศ์ เป็นนายเรือ เรือลําดังกล่าวได้แจ้งออกมาจากจังหวัดระยอง เมื่อวันที่ 8 มีนาคม 2565 และเข้าเทียบท่าเรือ 13 บริษัท ไอ อาร์ พี ซี จํากัด ถนนสุขสวัสดิ์ ตําบลบางครุ อําเภอพระประแดง จังหวัดสมุทรปราการ เวลา 20.00 น. ขณะเรือเทียบท่ามีสินค้าน้ํามันเบนซินแก็สโซฮอล์ 91 ปริมาณ 1.8 ล้านลิตร ดีเซล 1.3 ล้านลิตร ต่อมาในเวลา ประมาณ 09.00 น. ได้เกิดเหตุเพลิงไหม้บนเรือบรรทุกน้ํามัน ซึ่งในเรือไม่มีสินค้า เบื้องต้นพบผู้บาดเจ็บ 1 ราย คือนายพีรกานต์ พงษา ได้นําส่งโรงพยาบาลบางประกอก 3 และมีผู้สูญหายอีก จํานวน 1 ราย คือ นายศรรกฏิยพงศ์ สงวนพันธุ์
ขณะนี้ ได้รับแจ้งว่า สามารถควบคุมสถานการณ์เพลิงไหม้เรือบรรทุกน้ํามัน ไว้ได้เรียบร้อย และได้ตรวจสอบการรั่วไหลของน้ํามัน ไม่พบว่ามีคราบน้ํามันรั่วไหลลงแม่น้ําเจ้าพระยาแต่อย่างใด พร้อมกันนี้ รองอธิบดีกรมเจ้าท่า ด้านปฏิบัติการ ได้ลงพื้นที่ พร้อมเจ้าหน้าที่และเรือตรวจการณ์ จํานวน 2 ลํา จากสํานักความปลอดภัยและสิ่งแวดล้อมทางน้ํา เพื่อตรวจสอบหาสาเหตุของการเกิดเพลิงไหม้เรือลําดังกล่าว และการดําเนินการตามกฎหมายของกรมเจ้าท่า สําหรับความคืบหน้าของสถานการณ์ จะรายงานให้ทราบต่อไป
รัฐบาลไทย-ข่าวทำเนียบรัฐบาล-ทริปจบ แต่ความฟินยังมีต่อ รถไฟนำเที่ยวม่วนแต้ๆ แอ่ว แม่เมาะ By SRT x EGAT สำเร็จเกินคาด
วันศุกร์ที่ 17 ธันวาคม 2564
ทริปจบ แต่ความฟินยังมีต่อ รถไฟนําเที่ยวม่วนแต้ๆ แอ่ว แม่เมาะ By SRT x EGAT สําเร็จเกินคาด
การรถไฟแห่งประเทศไทยเตรียมลุยจัดทริปสร้างความฟินทุกเดือน
ขบวนรถไฟ “ม่วนแต้ๆ แอ่ว แม่เมาะ By SRT x EGAT เส้นทาง กรุงเทพ-ลําปาง” จากความร่วมมือระหว่าง การรถไฟแห่งประเทศไทย (รฟท.) กระทรวงคมนาคม และการไฟฟ้าฝ่ายผลิตแห่งประเทศไทย (กฟผ.) สําเร็จเกินคาดหมายตลอดทั้งทริป เริ่มตั้งแต่การเปิดให้จองซื้อตั๋ว ก็สร้างปรากฏการณ์เต็มทุกที่นั่งภายใน 1 ชั่วโมง และยังปิดทริปไปแบบฟิน ๆ กับลมหนาว ที่มาพร้อมกับความประทับใจจากมนต์ขลังแห่งนครลําปาง ทุ่งดอกบัวตองสุดอลังการบนพื้นที่กว่า 500 ไร่และทุ่งดอกไม้อีกนานาชนิด และท่องโลกพลังงานกับภารกิจการทําเหมืองถ่านหิน (แม่เมาะ)
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ รฟท. เปิดเผยว่า ขบวนรถไฟนําเที่ยว “ม่วนแต้ๆ แอ่ว แม่เมาะ By SRT x EGAT เส้นทางกรุงเทพ ลําปาง” ถือเป็นทริปนําร่องที่จัดขึ้นตามนโยบายของนายนิรุฒ มณีพันธ์ ผู้ว่ารฟท. และนายบุญญนิตย์ วงศ์รักมิตร ผู้ว่าการการไฟฟ้าฝ่ายผลิตแห่งประเทศไทย (กฟผ.) ที่ต้องการพัฒนาความร่วมมือระหว่างกันเพื่อส่งเสริมการท่องเที่ยวภายในประเทศ กระตุ้นให้เกิดการกระจายรายได้สู่ท้องถิ่นเพื่อกระตุ้นเศรษฐกิจอีกทางหนึ่ง อีกทั้งสนับสนุนให้คนไทยลดการใช้รถส่วนบุคคลและหันมาเดินทางท่องเที่ยวโดยรถไฟกันเพิ่มมากขึ้น
โครงการดังกล่าวเป็นความร่วมมือแบบบูรณาการที่มีการลงนามบันทึกความเข้าใจ ((MOU) ระหว่าง รฟท. กับ กฟผ. เมื่อวันที่ 20 ตุลาคมที่ผ่านมา ที่นอกจากการพัฒนาความร่วมมือด้านการท่องเที่ยวเพื่อส่งเสริมเศรษฐกิจของประเทศระหว่างกันแล้ว ยังจะพัฒนาความร่วมมืออีก 3 ด้านคือ การปรับปรุงโครงข่ายระบบส่งไฟฟ้าเพื่อสนับสนุนการพัฒนาโลจิสติกส์ของประเทศ การศึกษาพื้นที่เส้นทางรถไฟที่มีศักยภาพเพื่อพัฒนาโครงสร้างระบบส่งไฟฟ้าและส่งเสริมให้ประเทศไทยเป็นศูนย์กลางด้านพลังงานของภูมิภาค และการนําทรัพยากรมาใช้ประโยชน์ร่วมกัน เพื่อขับเคลื่อนเศรษฐกิจของประเทศและแสวงหาโอกาสทางธุรกิจใหม่ร่วมกัน
“สําหรับทริป ม่วนแต้ๆ แอ่ว แม่เมาะ By SRT x EGAT ถือเป็นทริปนําร่อง และแม้ว่าจะจบไปแล้ว แต่ความสนุกสนานจะยังคงมีต่อไปอีกทุกเดือน ส่วนทริปหน้าเราจะพาไปที่ไหนนั้นขอให้ทุกท่านติดตามกันอย่างใกล้ชิดทางแฟนเพจเฟซบุ๊ก ทีมพีอาร์การรถไฟแห่งประเทศไทย รับรองว่าจะสนุกสนานไม่แพ้กันแน่นอน”
รัฐบาลไทย-ข่าวทำเนียบรัฐบาล-ปลัด พม. ลงพื้นที่ย่านบางแค กทม. ตรวจเยี่ยมกลุ่มเปราะบางฉีดวัคซีนโควิด-19 พร้อมมอบถุงยังชีพ “ถุงกำลังใจ”
วันจันทร์ที่ 20 กันยายน 2564
ปลัด พม. ลงพื้นที่ย่านบางแค กทม. ตรวจเยี่ยมกลุ่มเปราะบางฉีดวัคซีนโควิด-19 พร้อมมอบถุงยังชีพ “ถุงกําลังใจ”
ปลัด พม. ลงพื้นที่ย่านบางแค กทม. ตรวจเยี่ยมกลุ่มเปราะบางฉีดวัคซีนโควิด-19 พร้อมมอบถุงยังชีพ “ถุงกําลังใจ”
เมื่อวันที่ 19 ก.ย. 64เวลา 09.00 น. นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยคณะผู้บริหารกระทรวง พม. ลงพื้นที่ ณ วัดม่วง เขตบางแค กทม. เพื่อตรวจเยี่ยมการฉีดวัคซีนป้องกันโรคโควิด-19 ให้กับกลุ่มเปราะบางซึ่งมีความเสี่ยงสูงจากการแพร่ระบาดของโรคโควิด -19 พร้อมมอบถุงยังชีพ “ถุงกําลังใจ” ประกอบด้วยเครื่องอุปโภคบริโภคและยารักษาโรคที่จําเป็น นอกจากนี้ ได้นําคณะเจ้าหน้าที่กระทรวง พม. และอาสาสมัครพัฒนาสังคมและความมั่นคงของมนุษย์ (อพม.) ในพื้นที่เขตบางแค ร่วมอํานวยความสะดวกกลุ่มเปราะบางที่เข้ารับการฉีดวัคซีน อีกทั้งให้กําลังใจทีมแพทย์บริการฉีดวัคซีน
นางพัชรี กล่าวว่า เมื่อวันที่ 30 สิงหาคม 2564 สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี อุปนายิกาผู้อํานวยการสภากาชาดไทย พระราชทานพระราชวโรกาสให้ นายเตช บุนนาค เลขาธิการสภากาชาดไทย นํานายหยาง ซิน อัครราชทูตที่ปรึกษา สถานเอกอัครราชทูตสาธารณรัฐประชาชนจีนประจําประเทศไทย เป็นผู้แทนสภากาชาดจีน เฝ้าทูลละอองพระบาทน้อมเกล้าน้อมกระหม่อม ถวายวัคซีนป้องกันโรคโคชวิด-19 “ซิโนฟาร์ม” จํานวน 100,000 โดส เพื่อให้สภากาชาดไทยนําไปให้บริการฉีดแก่ประชาชน เพื่อป้องกันการแพร่ระบาดของโควิด-19 ซึ่งสภากาชาดไทย ได้จัดสรรวัคซีน “ซิโนฟาร์ม” อย่างเร่งด่วน โดยร่วมกับกระทรวงการพัฒนาสังคมและความมั่นคงของมนุษย์ (พม.) และกรุงเทพมหานคร จัดตั้งจุดบริการฉีดวัคซีนในชุมชน และจัดชุดบริการเคลื่อนที่สําหรับกลุ่มเปราะบาง ได้แก่ คนพิการ ผู้สูงอายุ ผู้ป่วยติดเตียง และหญิงตั้งครรภ์ที่มีอายุครรภ์ 12 สัปดาห์ขึ้นไป ที่อาศัยอยู่ในพื้นที่ กทม. โดยเฉพาะในชุมชนที่ยังเข้าไม่ถึงวัคซีน
นางพัชรี กล่าวต่อไปว่า กระทรวง พม. มีความห่วงใยกลุ่มเปราะบางที่ได้รับความเดือดร้อนและยากลําบากจากผลกระทบของโควิด-19 จึงได้บูรณาการร่วมกับภาคีเครือข่ายทุกหน่วยงาน เพื่อให้กลุ่มเปราะบางได้รับการวัคซีนป้องกันโรคโควิด-19 อย่างทั่วถึง สําหรับวันนี้ (19 ก.ย. 64) กระทรวง พม. ร่วมกับสภากาชาดไทย และกรุงเทพมหานคร และ อพม. ในพื้นที่เขตบางแค ได้บูรณาการลงพื้นที่ร่วมกัน ณ วัดม่วง เขตบางแค กรุงเทพฯ เพื่อจัดตั้งจุดบริการฉีดวัคซีนป้องกันโควิด-19 ในชุมชน และจัดชุดบริการเคลื่อนที่สําหรับกลุ่มเปราะบาง ทั้งนี้ มีกลุ่มเปราะบางเข้ารับการฉีดวัคซีน จํานวน 367 ราย อีกทั้งกระทรวง พม. ได้มอบถุงยังชีพ “ถุงกําลังใจ” ให้กับผู้ที่เข้ารับการฉีดวัคซีนทุกคน
นางพัชรี กล่าวเพิ่มเติมว่า สําหรับกลุ่มเปราะบางและประชาชนประสบปัญหาทางสังคมและได้รับความเดือดร้อนจากผลกระทบของโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง 2) สายด่วนคนพิการ โทร. 1479 บริการ 24 ชั่วโมง และ 3) สํานักงานพัฒนาสังคมและความมั่นคงของมนุษย์จังหวัด และ อาสาสมัครพัฒนาสังคมและความมั่นคงของมนุษย์ (อพม.) ในพื้นที่
รัฐบาลไทย-ข่าวทำเนียบรัฐบาล-ครม. ขยายมาตรการช่วยเหลือแรงงานและผู้ประกอบการ 29 จังหวัดพื้นที่แดงเข้ม ปรับกรอบวงเงินเพิ่มเป็น 60,000 ล้านบาท
วันอังคารที่ 3 สิงหาคม 2564
ครม. ขยายมาตรการช่วยเหลือแรงงานและผู้ประกอบการ 29 จังหวัดพื้นที่แดงเข้ม ปรับกรอบวงเงินเพิ่มเป็น 60,000 ล้านบาท
ครม. ขยายมาตรการช่วยเหลือแรงงานและผู้ประกอบการ 29 จังหวัดพื้นที่แดงเข้ม ปรับกรอบวงเงินเพิ่มเป็น 60,000 ล้านบาท
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรีวันนี้ เห็นชอบขยายขอบเขตมาตรการบรรเทาผลกระทบและให้ความช่วยเหลือกลุ่มแรงงาน ผู้ประกอบการ พื้นที่ควบคุมสูงสุดและเข้มงวดตามมติคณะรัฐมนตรีเมื่อวันที่ 13 กรกฎาคม 2564 พร้อมขยายกรอบวงเงินการให้ความช่วยเหลือ เพิ่มเป็น 60,000 ล้านบาท จากเดิม 30,000 ล้านบาท รายละเอียด ดังนี้
1. ปรับเพิ่มพื้นที่ดําเนินการจากเดิม 13 จังหวัด เป็น 29 จังหวัด ได้แก่ กทม. กาญจนบุรี ชลบุรี ฉะเชิงเทรา ตาก นครปฐม นครนายก นครราชสีมา นราธิวาส นนทบุรี ปทุมธานี ประจวบคีรีขันธ์ ปราจีนบุรี ปัตตานี อยุธยา เพชรบุรี เพชรบูรณ์ ยะลา ระยอง ราชบุรี ลพบุรี สงขลา สิงห์บุรี สมุทรปราการ สมุทรสงคราม สมุทรสาคร สระบุรี สุพรรณบุรีและอ่างทอง
2. กลุ่มเป้าหมายให้ความช่วยเหลือ ยังคงครอบคลุมกลุ่มแรงงานและผู้ประกอบการในกิจการที่ได้รับผลกระทบ ทั้งในส่วนที่อยู่ในระบบประกันสังคมและไม่อยู่ในระบบประกันสังคม
3. ประเภทกิจการที่ให้ความช่วยเหลือ คือ กิจการในระบบประกันสังคมจะครอบคลุม 9 สาขาและในกลุ่มผู้ประกอบการในระบบ “ถุงเงิน” ภายใต้โครงการคนละครึ่งและโครงการเราชนะในปัจจุบันที่ผ่านการคัดกรองแล้วและไม่เป็นผู้ถูกตัดสิทธิ์จากกระทรวงการคลัง จํานวน 5 กลุ่ม
4. รูปแบบการให้ความช่วยเหลือเป็นไปตามมติ ครม. เมื่อวันที่ 20 ก.ค. 64
5. ระยะเวลาการให้ความช่วยเหลือ กลุ่ม 13 จังหวัดเดิม ได้แก่ ก.ค.-ส.ค. 64 (2 เดือน) กลุ่ม 16 จังหวัดที่เพิ่มเติม คือ ส.ค. 64 (1เดือน)
“นอกจากนี้ กระทรวงแรงงานได้รับมอบหมายให้ไปเร่งจัดทําข้อเสนอโครงการเพื่อให้ความช่วยเหลือผู้ขับรถยนต์รับจ้าง (รถแท็กซี่) และรถจักรยานยนต์สาธารณะที่มีอายุเกิน 65 ปี ที่ไม่สามารถสมัครเป็นผู้ประกันตนมาตรา 40 ทําให้ไม่สามารถได้รับความช่วยเหลือตามมาตรการลดผลกระทบและให้ความช่วยเหลือแก่กลุ่มแรงงานและผู้ประกอบการที่อยู่ในพื้นที่สถานการณ์ควบคุมสูงสุดและเข้มงวดตามมติ ครม. เมื่อวันที่ 20 ก.ค. 64 ใน 29 จังหวัดสีแดงเข้ม เพื่อนําเข้าที่ประชุมเพื่อให้คณะรัฐมนตรีพิจารณาในโอกาสต่อไป” นายอนุชา ฯ กล่าว
รัฐบาลไทย-ข่าวทำเนียบรัฐบาล- สำนักงานเจ้าท่าภูมิภาค สาขาประจวบคีรีขันธ์ ลงพื้นที่ตรวจสอบคราบน้ำมัน ในพื้นที่ ต.บ้านกรูด อ.ทับสะแก จ.ประจวบคีรีขันธ์
วันศุกร์ที่ 28 มกราคม 2565
สํานักงานเจ้าท่าภูมิภาค สาขาประจวบคีรีขันธ์ ลงพื้นที่ตรวจสอบคราบน้ํามัน ในพื้นที่ ต.บ้านกรูด อ.ทับสะแก จ.ประจวบคีรีขันธ์
พบเป็นเพียงแพลงตอนบลูม ไม่พบคราบน้ํามันรั่วไหลจากเหตุการณ์เรืออับปาง จ.ชุมพร
จากภาพที่ปรากฎเป็นข่าวว่ามีคราบน้ํามันเกิดขึ้นในพื้นที่ ต.บ้านกรูด อ.ทับสะแก จ.ประจวบคีรีขันธ์ นั้น สํานักงานเจ้าท่าภูมิภาค สาขาประจวบคีรีขันธ์ ได้ลงพื้นที่ตรวจสอบคราบดังกล่าว ปรากฏว่าไม่ใช่คราบน้ํามันที่รั่วไหลจากเหตุการณ์เรืออับปาง จังหวัดชุมพร แต่อย่างใด
สํานักงานเจ้าท่าภูมิภาค สาขาประจวบคีรีขันธ์ ลงพื้นที่ตรวจสอบ พบเป็นเพียงการเกิดแพลงก์ตอนบลูม ทําให้น้ําทะเลมีสีเขียวมีกลิ่นคาวคล้ายพืชทะเลเน่าเหม็น จากการตรวจสอบพื้นที่ชายหาดหลายๆพื้นที่ โดยรอบ พบการเกิดแพลงก์ตอนบลูมในลักษณะนี้เช่นเดียวกัน กรมเจ้าท่า ได้ทําการประสาน ศรชล.จังหวัดประจวบฯ และมีการไปตรวจสอบข้อเท็จจริงพบว่าเป็นเพียงแพลงก์ตอนบลูม ไม่มีคราบน้ํามันปนเปื้อนแต่อย่างใด
แพลงก์ตอนบลูม เป็นปรากฏการณ์ธรรมชาติที่เกิดขึ้นทุกปี โดยในระยะ 3 - 5 ปี ที่ผ่านสามารถพบเห็นได้ประจํา ปีละประมาณ 2 - 3 ครั้ง ในปี 2562 ที่ผ่านมาบริเวณชายหาดบางแสน ก็เคยประสบเหตุการณ์แพลงก์ตอนบลูม ส่งผลให้น้ําทะเลเปลี่ยนสีมาแล้วประมาณ 4 ครั้ง คือ ช่วงเดือนกุมภาพันธ์ มีนาคม กรกฏาคม และสิงหาคม โดยสาเหตุสําคัญมาจากการปล่อยน้ําเสียจากชุมชนลงสู่ทะเลจนทําให้แพลงก์ตอนได้รับสารอาหารและเกิดการเจริญเติบโตอย่างรวดเร็ว และเมื่อออกซิเจนในน้ําทะเลหมดลง แพลงก์ตอนก็จะตายจนทําให้น้ําทะเลกลายสีเขียว หรืออาจเป็นช่วงที่เปลี่ยนฤดูจึงเกิดปรากฏการณ์ดังกล่าวขึ้น น้ําทะเลที่เปลี่ยนเป็นสีเขียวหรือแพลงก์ตอนบลูมไม่เป็นอันตรายต่อผู้ที่ลงเล่นน้ําทะเล เพียงแต่อาจทําให้นักท่องเที่ยวไม่กล้าลงเล่นน้ํา เนื่องจากบางจุดจะมีกลิ่นเหม็นคาวรุนแรง และหวั่นว่าจะเกิดผลกระทบต่อผิวหนัง หากบางคนผิวแพ้ง่ายอาจทําให้มีผื่นคันได้ อย่างไรก็ตามปรากฏการณ์ดังกล่าวคาดว่าหากมีลมทะเลพัดแรงเพียง 4 - 7 วัน ก็จะกลับเข้าสู่ภาวะปกติ
รัฐบาลไทย-ข่าวทำเนียบรัฐบาล-กรมท่าอากาศยาน ประชุมการเตรียมพร้อม แผนอำนวยความสะดวกและความปลอดภัยรองรับการเดินทางของประชาชนช่วงเทศกาลสงกรานต์ 2565
วันจันทร์ที่ 11 เมษายน 2565
กรมท่าอากาศยาน ประชุมการเตรียมพร้อม แผนอํานวยความสะดวกและความปลอดภัยรองรับการเดินทางของประชาชนช่วงเทศกาลสงกรานต์ 2565
...
นายปริญญา แสงสุวรรณ อธิบดีกรมท่าอากาศยาน กระทรวงคมนาคม มอบหมายให้ นายสมเกียรติ มณีสถิต รองอธิบดีกรมท่าอากาศยาน เป็นประธานในการประชุมเตรียมการเตรียมพร้อมแผนอํานวยความสะดวกและความปลอดภัยรองรับการเดินทางของประชาชนช่วงเทศกาลสงกรานต์ พ.ศ. 2565 ผ่านระบบ Video Conference โดยมีผู้บริหารกรมท่าอากาศยาน ผู้อํานวยการท่าอากาศยานในสังกัดกรมท่าอากาศยาน เข้าร่วมประชุม เมื่อวันที่ 11 เมษายน 2565
ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้สั่งการให้ทุกหน่วยงานในสังกัดกระทรวงคมนาคมดูแลและอํานวยความสะดวกและดูแลความปลอดภัยการเดินทางของประชาชนช่วงเทศกาลสงกรานต์ 2565 รวมถึงเคร่งครัดมาตรการป้องกันการแพร่ระบาดของ COVID-19 ในระบบขนส่งสาธารณะ กรมท่าอากาศยาน (ทย.) ได้มีการออกมาตรการ 3 ส่วน คือ
1. มาตรการอํานวยความสะดวก ให้ท่าอากาศยานเตรียมความพร้อมเพื่อรองรับการเพิ่มเที่ยวบินของสายการบิน ดูแลและจัดให้มีสิ่งอํานวยความสะดวกภายในอาคารที่พักผู้โดยสารให้เพียงพอต่อการใช้งาน พร้อมกําชับให้เจ้าหน้าที่ดูและและอํานวยความสะดวกภายในท่าอากาศยานจนกว่าผู้โดยสารจะออกจากท่าอากาศยาน และขอความร่วมมือผู้ประกอบการรถรับ - ส่ง ผู้โดยสารสาธารณะ ณ ท่าอากาศยาน จัดเตรียมรถให้บริการผู้โดยสารให้เพียวพอทุกเที่ยวบิน
2. มาตรการด้านความปลอดภัยและการรักษาความปลอดภัย ให้ท่าอากาศยานดูแลความปลอดภัยให้แก่ผู้โดยสารที่ท่าอากาศยานทุกเที่ยวบิน พร้อมดูแลอุปกรณ์ให้ใช้ประโยชน์ได้อย่างมีประสิทธิภาพและเป็นไปตามมาตรฐาน รวมถึงให้ประสานกับหน่วยงานในพื้นที่เตรียมแผนรองรับเหตุฉุกเฉินที่อาจเกิดขึ้นและซักซ้อมอยู่เสมอ และเพิ่มการลาดตระเวนของเจ้าหน้าที่รักษาความปลอดภัย ทั้งในอาคารและพื้นที่รอบอาคารผู้โดยสาร
3. มาตรการป้องกันการแพร่ระบาดของ COVID-19 ให้เพิ่มจุดคัดกรองผู้โดยสารโดยร่วมมือกับหน่วยงานด้านสาธารณสุขในพื้นที่ที่เกี่ยวข้อง พร้อมกําชับให้ผู้ปฏิบัติงานภายในท่าอากาศยาน สายการบิน ผู้ประกอบการ ผู้โดยสารและผู้ใช้บริการท่าอากาศยาน สวมหน้ากากอนามัยตลอดเวลา สําหรับการดูแลความสะอาดภายในอาคารที่พักเน้นย้ําพนักงานทําความสะอาดให้เพิ่มรอบการปฏิบัติงานให้มากขึ้นตามจํานวนรอบของเที่ยวบิน เพื่อความสะอาดและสร้างความมั่นใจแก่ผู้โดยสาร พร้อมตั้งจุดบริการให้คําปรึกษาเกี่ยวกับเชื้อไวรัส COVID-19 แจกเอกสารประชาสัมพันธ์ และประชาสัมพันธ์ผ่านจอ Flight Information ภายในอาคารผู้โดยสาร
ในส่วนของการบริหารจัดการพื้นที่ท่าอากาศยาน เพื่อเตรียมรองรับการเดินทางของประชาชนนั้น กรมท่าอากาศยานแจ้งให้ผู้รับจ้างงานโครงการต่าง ๆ ในท่าอากาศยาน ที่ใช้พื้นที่ในการก่อสร้างและอาจส่งผลกระทบต่อผู้โดยสาร ให้หยุดการก่อสร้างในระหว่างวันที่ 11 - 17 เมษายน 2565 และเพิ่มพื้นที่จราจรเพื่ออํานวยความสะดวกในการเดินทางของผู้โดยสารทั้งในท่าอากาศยานและบริเวณโดยรอบอีกด้วย
ทั้งนี้ กรมท่าอากาศยานขอแนะนําให้ผู้โดยสารดาวน์โหลดแอปพลิเคชัน "ThaiFlightInfo" เพื่อเช็คเที่ยวบินได้แบบ Real Time และรับข้อมูลข่าวสารที่สําคัญของกรมท่าอากาศยาน โดยสามารถดาวน์โหลดได้ทั้งระบบ IOS และ Andriod และต้องเช็คอิน/เช็คเอาท์ ผ่านแอปพลิเคชัน "ไทยชนะ" หรือ แอปพลิเคชันของจังหวัดทุกครั้งที่ใช้บริการ โดยจะต้องปฏิบัติตามประกาศของกระทรวงสาธารณสุข และสํานักงานการบินพลเรือนแห่งประเทศไทยอย่างเคร่งครัด
รัฐบาลไทย-ข่าวทำเนียบรัฐบาล-รฟม. ขอขอบคุณจิตอาสาร่วมบริจาคโลหิตในกิจกรรม 3 แสนซีซี
วันจันทร์ที่ 22 สิงหาคม 2565
รฟม. ขอขอบคุณจิตอาสาร่วมบริจาคโลหิตในกิจกรรม 3 แสนซีซี
30 ปี รฟม. เกินกว่าเป้าหมาย รวมทั้งสิ้น 1,050 ยูนิต (ประมาณ 420,000 ซีซี)
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมร่วมกับศูนย์บริการโลหิตแห่งชาติ สภากาชาดไทย จัดกิจกรรม 3 แสนซีซี 30 ปี รฟม. ร่วมรณรงค์การบริจาคโลหิตให้แก่ สภากาชาดไทย เนื่องในโอกาสวันคล้ายวันก่อตั้งหน่วยงานเป็นปีที่ 30 เป็นจํานวน 300,000 ซีซี โดยมีประชาชนร่วมบริจาคโลหิต ณ ศูนย์บริการของสภากาชาดไทยที่สะดวก และส่งผลในรูปแบบออนไลน์ ตั้งแต่วันที่ 4 กรกฎาคม - 21 สิงหาคม 2565 และพนักงาน ผู้ปฏิบัติงานให้ รฟม. และผู้รับจ้างโครงการรถไฟฟ้า ร่วมบริจาคโลหิตผ่านรถบริการเคลื่อนที่ ณ อาคารสํานักงาน รฟม. เมื่อวันที่ 9 สิงหาคม 2565 รวมทั้งผู้ที่ร่วมบริจาค ณ ศูนย์บริการโลหิตแห่งชาติ สภากาชาดไทย ในวันที่ 21 สิงหาคม 2565 ซึ่งผลการจัดกิจกรรมมีผู้บริจาคโลหิตเกินกว่าเป้าหมายเป็นจํานวนมาก รวมทั้งสิ้น 1,050 ยูนิต (ประมาณ 420,000 ซีซี)
ทั้งนี้ รฟม. ขอขอบคุณจิตอาสาทุกท่านที่ร่วมบริจาคโลหิตผ่านกิจกรรมดังกล่าว ซึ่งเป็นกิจกรรมที่ รฟม. ตั้งใจจัดขึ้นเพื่อรณรงค์สร้างจิตสํานึกเพื่อสังคมให้แก่บุคลากรของหน่วยงาน และถือเป็นโอกาสอันดีในการสร้างการรับรู้และขยายการรณรงค์การบริจาคโลหิตให้แก่สภากาชาดไทย ให้ออกไปสู่ภาคเครือข่ายพันธมิตรและภาคประชาชนมากยิ่งขึ้น เพื่อประโยชน์ด้านสาธารณสุขของประเทศต่อไป ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-Govt hosts Grand Reception in honor of H.M. the King on occasion of His Majesty’s birthday anniversary on July 28, 2022
วันจันทร์ที่ 1 สิงหาคม 2565
Govt hosts Grand Reception in honor of H.M. the King on occasion of His Majesty’s birthday anniversary on July 28, 2022
Govt hosts Grand Reception in honor of H.M. the King on occasion of His Majesty’s birthday anniversary on July 28, 2022
HRH Princess Maha Chakri Sirindhorn presided over the Grand Reception in honor of His Majesty King Rama X on occasion of His Majesty’s birthday anniversary on July 28, 2022.
July 29, 2022, HRH Princess Maha Chakri Sirindhorn presided over the Grand Reception in honor of His Majesty King Rama X on occasion of His Majesty’s birthday anniversary on July 28, 2022, which was organized by the Government of Thailand at Santi Maitri Building, Government House.
At 1900hrs, the Prime Minister and spouse, Naraporn Chan-o-cha, and Prime Miniter’s Secretary General Distat Hotrakitya, welcomed the arrival of HRH Princess Maha Chakri Sirindhorn. The royal guards of honor saluted, and a concert band played the royal anthem “Sansoen Phra Barami”. The Prime Minister’s spouse presented Her Royal Highness with the wrist garlands.
The Prime Minister, then, invited Her Royal Highnesses to Santi Maitree Building. A concert band played the royal anthem “Sansoen Phra Barami” before the Prime Minister humbly requested for the royal permission to extend his well wishes to His Majesty the King. He, then, led all participants to chant “Long Live the King” for three times.
Afterwards, Her Royal Highness watched a spectacle to celebrate His Majesty’s birthday anniversary.
The royal anthem “Sadudee Chom Racha (Hymn to the King) was played after the spectacle ended in honor of His Majesty King Rama X. The Prime Minister and spouse, and the Prime Miniter’s Secretary General, then, humbly accompanied HRH Princess Maha Chakri Sirindhorn to the royal motorcade for her return. The royal guards of honor saluted and the concert band played the royal anthem “Sansoen Phra Barami”.
On this occasion, the Government invited members of the royal family, the Privy Councilors, former prime ministers, cabinet members and spouses, presidents, vice presidents, and chiefs of organizations under the Constitution, chairs of committees under the House of Representatives, leader of the Opposition, chairs of committees under the Senate, ministry permanent secretaries and equivalent levels of high ranking officials from the civil services, military, police, political government officials, Bangkok Governor, Dean of the Diplomatic Corps, senior ambassadors, ESCAP Secretary-General, presidents of Chamber of Commerce and Board of Trade of Thailand, Federation of Thai Industries, The Thai Bankers' Association, The Foreign Correspondents' Club of Thailand, and spouses, to attend the Grand Reception.
รัฐบาลไทย-ข่าวทำเนียบรัฐบาล-รัฐบาลขับเคลื่อนโยบายปาล์มน้ำมันทุกมิติ ลดผลกระทบราคาน้ำมันดีเซล ส่งออกผลผลิตส่วนเกิน เพิ่มมูลค่าน้ำมันปาล์ม ประกันรายได้
วันอังคารที่ 8 มีนาคม 2565
รัฐบาลขับเคลื่อนโยบายปาล์มน้ํามันทุกมิติ ลดผลกระทบราคาน้ํามันดีเซล ส่งออกผลผลิตส่วนเกิน เพิ่มมูลค่าน้ํามันปาล์ม ประกันรายได้
รัฐบาลขับเคลื่อนโยบายปาล์มน้ํามันทุกมิติ ลดผลกระทบราคาน้ํามันดีเซล ส่งออกผลผลิตส่วนเกิน เพิ่มมูลค่าน้ํามันปาล์ม ประกันรายได้
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 8 มีนาคม 2565 ว่า รัฐบาลขับเคลื่อนนโยบายปาล์มน้ํามันทุกมิติ โดยคณะกรรมการนโยบายปาล์มน้ํามันแห่งชาติ (กนป.) ได้เสนอรายงานมติที่ประชุมเมื่อวันที่ 4 กุมภาพันธ์ 2565 ให้ ครม.รับทราบ ซึ่งสรุปได้ดังนี้
1. มาตรการบรรเทาผลกระทบจากราคาน้ํามันดีเซลหมุนเร็วที่ปรับตัวสูงขึ้นในระยะสั้นตั้งแต่วันที่ 5 กุมภาพันธ์ - 31 มีนาคม 2565 ตามมติที่ประชุมคณะกรรมการบริหารนโยบายพลังงาน โดยกําหนดสัดส่วนการผสมไบโอดีเซลประเภทเมทิลเอสเตอร์ของกรดไขมัน ให้เป็นไปตามสัดส่วนของการผสมของกลุ่มน้ํามันดีเซลหมุนเร็ว 3 ชนิด ได้แก่ 1) ดีเซล บี 7 สัดส่วนการผสมไม่ต่ํากว่าร้อยละ 5 แต่ไม่สูงกว่าร้อยละ 7 โดยปริมาตร 2)ดีเซลธรรมดา สัดส่วนการผสมไม่ต่ํากว่าร้อยละ 5 แต่ไม่สูงกว่าร้อยละ 10 โดยปริมาตร 3)ดีเซล บี 20 สัดส่วนการผสมไม่ต่ํากว่าร้อยละ 5 แต่ไม่สูงกว่าร้อยละ 20 โดยปริมาตร
2. โครงการผลักดันการส่งออกน้ํามันปาล์มเพื่อลดผลผลิตส่วนเกิน ปี 2565 โดยกําหนดเป้าหมายการส่งออกน้ํามันปาล์ม 150,000 ตัน ภายในเดือนกันยายน 2565 กรอบวงเงินดําเนินการ 309 ล้านบาท เพื่อลดปริมาณสต็อกน้ํามันปาล์มดิบส่วนเกินและรักษาเสถียรภาพราคาปาล์มน้ํามันและน้ํามันปาล์มในประเทศ ทั้งนี้ จะพิจารณาสนับสนุนค่าใช้จ่ายในการบริหารจัดการสําหรับการส่งออกเฉพาะน้ํามันปาล์มดิบ ในอัตราไม่เกิน 2 บาทต่อกิโลกรัม เมื่อระดับสต็อกน้ํามันปาล์มดิบในประเทศสูงกว่า 300,000 ตัน และราคาน้ํามันปาล์มดิบในประเทศสูงกว่าราคาตลาดโลก
3. การขับเคลื่อนมาตรการและแนวทางการเพิ่มมูลค่าปาล์มน้ํามันและน้ํามันปาล์ม ได้มีการกําหนดผลิตภัณฑ์เป้าหมายเพิ่มเติมจากเดิมที่กําหนดไว้ 6 ผลิตภัณฑ์ ซึ่งประกอบด้วย 1)ผลิตภัณฑ์สารหล่อลื่นพื้นฐาน 2)น้ํามันหม้อแปลงไฟฟ้าชีวภาพ 3)สารซักล้างที่เป็นมิตรต่อสิ่งแวดล้อม 4)น้ํามันหล่อลื่นจาระบีชีวภาพ 5)การผลิตพาราฟิน และ 6)สารกําจัดศัตรูพืชแมลง โดยเพิ่มเติมอีก 2 ผลิตภัณฑ์ รวมเป็น 8 ผลิตภัณฑ์ คือ น้ํามันเชื้อเพลิงชีวภาพ กรีนดีเซล และน้ํามันเชื้อเพลิงอากาศยานชีวภาพ โบโอเจ็ต ซึ่งทั้งสองเป็นผลิตภัณฑ์ที่ได้รับการส่งเสริมเพื่อรองรับการแก้ปัญหาอุตสาหกรรมปาล์มน้ํามันและน้ํามันปาล์มทั้งระบบ
4. ทบทวนมาตรการนําผ่านสินค้าน้ํามันปาล์มบริสุทธิ์ ตามคําขอของรัฐบาลสาธารณรัฐประชาธิปไตยประชาชนลาว (สปป.ลาว) โดยให้กระทรวงพาณิชย์ออกหนังสือรับรองการประกอบการนําผ่านน้ํามันปาล์มบริสุทธิ์จากมาเลเซียผ่านด่านศุลกากรสะเดา จังหวัดสงขลา และด่านศุลกากรหนองคาย จังหวัดหนองคาย ไปยัง สปป.ลาว เพื่อจําหน่ายภายในประเทศในปริมาณไม่เกิน 5,000 ตันต่อปี ทั้งนี้ ผู้ขอนําผ่านต้องแจ้งให้กระทรวงพาณิชย์ทราบก่อนดําเนินการอย่างน้อย 1 เดือน และมอบหมายให้กรมการค้าต่างประเทศออกกฎหมายที่เกี่ยวข้องต่อไป
5. โครงการประกันรายได้เกษตรกรชาวสวนปาล์มน้ํามัน ปี 2564-2565 จะดําเนินการจ่ายเงินชดเชยตั้งแต่เดือนกันยายน 2564 - สิงหาคม 2565 กรอบวงเงิน 7,660 ล้านบาท โดยยังคงหลักการเดิมเช่นเดียวกับโครงการประกันรายได้เกษตรกรชาวสวนปาล์มน้ํามันปี 2562/2563 และปี 2564 (เดือนมกราคม-สิงหาคม 2564) ซึ่ง ครม.ได้มีมติเห็นชอบไปแล้ว เมื่อวันที่ 22 กุมภาพันธ์ 2565
-----------------------------